पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। रामदरबार में प्लॉट नंबर 89 और 90 से चोर लाखों का सामान और हजारों की नकदी चोरी कर फरार हो गए। यही नहीं चोर प्लॉट नंबर 90 से सीसीटीवी रिकॉर्डर भी अपने साथ ले गए, लेकिन फुटेज बच गई। सेक्टर-31 थाना पुलिस ने केस दर्ज कर फुटेज को अपने कब्जे में लेकर जांच शुरू कर दी है।
पुलिस के मुताबिक चोरी की पहली शिकायत उन्हें प्लॉट नंबर 90 से मंगलवार सुबह करीब साढ़े 9 बजे मिली। इसमें शिकायतकर्ता प्लॉट के मालिक सेक्टर-8 के रहने वाले संदीप ने बताया कि अज्ञात आरोपियों ने उनके प्लॉट से साढ़े 4 लाख का लुब्रिकेंट का सामान, लॉकर में रखी 30 हजार की नकदी और सीसीटीवी रिकॉर्डर चोरी कर लिया। संदीप ने बताया कि चोरी हुई नकदी और सामान पहली मंजिल पर था। चोर साथ वाले प्लॉट नंबर 89 से ही उनके प्लॉट में घुसे होंगे, क्योंकि उनका चौकीदार प्लॉट के दरवाजे पर ही बैठा था।
वहीं पंचकूला सेक्टर-8 में रहने वाले प्लॉट नंबर 89 के मालिक जतिंदर कुमार ने पुलिस को दी शिकायत में बताया कि चोरों ने उनके प्लॉट से 2 कंप्यूटर, 4 रिम और 3 हार्ड डिस्क चोरी किए हैं। पुलिस ने चोरी के दोनों मामलों में केस दर्ज कर अज्ञात आरोपियों की तलाश शुरू कर दी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn